CELEX: 62007CN0516
Language: mt
Date: 2007-11-22 00:00:00
Title: Kawża C-516/07: Rikors imressaq fit- 22 ta' Novembru 2007 — Il-Kummissjoni tal-Komunitajiet Ewropej vs Ir-Renju ta' Spanja

9.2.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 37/8
            
         Rikors imressaq fit-22 ta' Novembru 2007 — Il-Kummissjoni tal-Komunitajiet Ewropej vs Ir-Renju ta' Spanja
   (Kawża C-516/07)
   (2008/C 37/09)
   Lingwa tal-kawża: L-Ispanjol
   Partijiet
   
      Rikorrenti: Il-Kummissjoni tal-Komunitajiet Ewropej (rappreżentant: S. Pardo Quintillan, aġent)
   
      Konvenut: Ir-Renju ta' Spanja
   Talbiet tar-rikorrenti
   
               —
            
            
               Tiddikjara li
               
                           —
                        
                        
                           billi m'identifikax l-awtoritajiet kollha kompetenti għall-applikazzjoni tad-dispożizzjonijiet tad-Direttiva tal-Parlament Ewropew u tal-Kunsill 2000/60/KE tat-23 ta' Ottubru 2000 (1), li tistabilixxi qafas għal azzjoni Komunitarja fil-qasam tal-politika ta' l-ilma, ir-Renju ta' Spanja naqas milli jwettaq l-obbligi tiegħu skond l-Artikolu 3(2) u (7) ta' din id-direttiva.
                        
                     
                           —
                        
                        
                           Billi m'informax lill-Kummissjoni bil-lista ta' l-awtoritajiet kompetenti kollha, ir-Renju ta' Spanja naqas milli jwettaq l-obbligi tiegħu skond l-Artikolu 3(8) tad-Direttiva 2000/60/KE
                        
                     
         
               —
            
            
               Tikkundanna lir-Renju ta' Spanja jbati l-ispejjeż.
            
         Motivi u argumenti prinċipali
   Ir-rikors imressaq mill-Kummissjoni huwa bbażat fuq l-Artikolu 3 tad-Direttiva tal-Parlament Ewropew u tal-Kunsill 2000/60/KE tat-23 ta' Ottubru 2000, li jistabbilixxi qafas għal azzjoni Komunitarja fil-qasam tal-politika ta' l-ilma.
   Skond l-Artikolu 3(2), (7) u (8), l-Istati Membri għandhom jidentifikaw l-awtoritajiet kompetenti għall-applikazzjoni tar-regoli tad-Direttiva 2000/60/KE u jinnotifikaw lill-Kummissjoni bil-lista ta' l-awtoritajiet kompetenti sad-data stabbilita.
   
      (1)  ĠU L 327, p. 1.